Þörf fyrir fjárhagsstuðning hefur aukist í Eyjafirði. Velferðarsjóður Eyjafjarðar var stofnaður til að bregðast við þessari auknu eftirspurn.
Hjálparsamtök við Eyjafjörð hafa sameinast um að stofna velferðarsjóð sem á að bregðast við aukinni þörf fyrir fjárhagsaðstoð.
Þörf fyrir fjárhagsstuðning af hendi hjálparsamtaka í Eyjafirði hefur aukist mikið og það sem af er ári hefur jafn miklu verið úthlutað og gert var allt síðasta ár. Sigríður M. Jóhannsdóttir, formaður nýstofnaðs Velferðarsjóðs Eyjafjarðar segir að ýmislegt spili þar inn í.
Það er bara hækkun á húsaleigu og hækkun á öllum matvörum og bensíni og annað sem veldur því að fólk bara á örorkubótum nær ekki endum saman.
Velferðarsjóður Eyjafjarðar var stofnaður til að bregðast við þessari auknu þörf. Hann er formlegur samstarfsvettvangur Hjálparstarfs kirkjunnar, Hjálpræðishersins á Akureyri, Mæðrastyrksnefndar Akureyrar og Rauða krossins við Eyjafjörð. Markmiðið er að sjóðurinn starfi allt árið og safni fjármunum til að veita fjölskyldum og einstaklingum sem á þurfa að halda styrki af ýmsum toga.
Borga skólagjöld og svoleiðis ef fólk er í framhaldsskólum sem er að byggja sig upp til dæmis íþróttastyrki og sálfræðiaðstoð, fermingarstyrki, sumardvalir. Það er ýmislegt sem við höfum verið að styrkja.
Hún segir mikilvægt að bregðast við þessari auknu eftirspurn
Við vonumst bara til að almenningur og fyrirtæki verði dugleg að styrkja okkur.
Þörf fyrir fjárhagsstuðning hefur aukist í Eyjafirði. Velferðarsjóður Eyjafjarðar var stofnaður til að bregðast við þessari auknu þörf.